b"\n_START_ARTICLE_\nProfessor Layton and the Azran Legacy\n_START_SECTION_\nJugabilitat\n_START_PARAGRAPH_\nSemblant als jocs predecessors, Professor Layton and the Azran Legacy \xc3\xa9s un videojoc de trencaclosques dividit en episodis. El videojoc segueix el professor i els seus amics mentre exploren diversos espais i resolen puzles. La jugabilitat \xc3\xa9s semblant a la de Professor Layton and the Miracle Mask, entrega en la qual els jugadors fan servir el llapis en la pantalla t\xc3\xa0ctil per investigar els escenaris i resoldre els puzles. En algunes zones, es pot fer zoom amb la lupa per observar els indrets m\xc3\xa9s detalladament. El videojoc inclou m\xc3\xa9s de 500 puzles, 365 dels quals (un per dia des del llan\xc3\xa7ament) estan disponibles a trav\xc3\xa9s de Nintendo Network. Existeixen monedes que es poden fer servir per comprar pistes durant la resoluci\xc3\xb3 d'un puzle. The Azran Legacy inclou tamb\xc3\xa9 tres minijocs, disponibles quan s'avan\xc3\xa7a en la hist\xc3\xb2ria principal: un parterre de flors, un recorregut de nous, i un minijoc de moda. Durant la hist\xc3\xb2ria, el jugador viatja arreu del m\xc3\xb3n, per pa\xc3\xafsos com els Estats Units, Sud-\xc3\xa0frica o R\xc3\xbassia.\n_START_SECTION_\nRecepci\xc3\xb3\n_START_PARAGRAPH_\nEl videojoc va tenir una bona acollida per part dels mitjans especialitzats, amb una nota mitjana de 81 a Metacritic. Gamerologies va destacar-ne la banda sonora i la seva longeva jugabilitat, atorgant-li una puntuaci\xc3\xb3 de 8 sobre 10."